юли 2009 г. (10), Общият съд отмени Регламент (ЕО) No 945/2005 в частта относно Open Joint Stock Company (JSC) Kirovo-Chepetsky Khimichesky Kombinat („Kirovo“), част от OJSC UCC Uralchem („Uralchem“). С Регламент (ЕО) No 989/2009 (11) Съветът съответно измени Регламент (ЕО) No 661/2008. Вследствие на това по отношение на дружеството Kirovo антидъмпинговото мито (47,07 EUR на тон) се прилага само за вноса на амониев нитрат, понастоящем класиран в кодове по КН 3102 30 90 и 3102 40 90.
 (5)
 С Регламент за изпълнение (ЕС) No 999/2014 (12) Комисията остави в сила антидъмпинговите мерки (последно изменени с Регламент (ЕО) No 989/2009), наложени след преразглеждане с оглед изтичане на срока на действие съгласно член 11, параграф 2 от „основния регламент“.
 (6)
 На 16 септември 2015 г. Kirovo уведоми Комисията за своята планирана реорганизация в рамките на дружествата от групата Uralchem. Считано от 1 октомври 2015 г., Kirovo на практика вече не е акционерно дружество в групата OJSC UCC Uralchem (Uralchem), а е филиал на Uralсhem, наречен Kirovo-Chepetsky Khimichesky Kombinat Branch, OJSC UCC Uralchem („филиал Kirovo“). Дружеството заяви, че целта на реорганизацията е била да се подобри корпоративното управление на цялата група Uralсhem.
 (7)
 Uralchem разполага и с друг производствен обект — филиал Azot (Азот), разположен в гр. Березники (Русия), по отношение на който антидъмпинговото мито (47,07 EUR на тон) се прилага за всички видове амониев нитрат, посочени в член 1, параграф 1 от Регламент за изпълнение (EC) No 999/2014. Поради това е необходимо да се оцени рискът от заобикаляне, като се има предвид фактът, че понастоящем в рамките на един и същи правен субект има два филиала (в Березники и в Кирово-Чепецк), произвеждащи амониев нитрат.
 (8)
 Поради тази причина Комисията анализира информацията, предоставена от дружеството, както и всички други данни, с която разполагаше, и стигна до заключението, че поради изложените по-долу причини рискът от заобикаляне на антидъмпинговите мерки чрез различните филиали на Uralchem е малък.
 (9)
 На първо място, след промяната в мерките, направена с Регламент (ЕО) No 989/2009 (при което обхватът на приложимите за Kirovo антидъмпингови мита бе ограничен само за вноса на амониев нитрат, понастоящем класиран в кодове по КН 3102 30 90 и 3102 40 90), не съществуват доказателства за злоупотреба от страна на Uralchem с освобождаването, приложимо по отношение на Kirovo. На практика след изменението на мерките вносът на амониев нитрат, който понастоящем не е класиран в кодове по КН 3102 30 90 и 3102 40 90, е останал стабилен. Освен това Комисията не разполага с данни предприятието в Березники погрешно да е декларирало своя продукция като произведена в Кирово-Чепецк и по този начин да е допуснало злоупотреба с освобождаването, от което се ползва предприятието в Кирово-Чепецк.
 (10)
 На второ място, Uralchem заяви, че съгласно приложимото национално законодателство в Русия торовете подлежат на задължителна регистрация и маркиране, при което се посочват конкретното наименование на правния субект и точният адрес на производствения обект. Производственият обект на производителя трябва да се посочи и в редица други официални документи. Не на последно място, в случай че амониевият нитрат се изнася, производственият обект